रानियां के रिटर्निंग अधिकारी मनोनीत
ऐलनाबाद खंड में चुनावों के लिए भी अधिकारियों का मनोनयन
भास्करन्यूज | सिरसा
हरियाणापंचायती राज (निर्वाचन) नियम 1994 के नियम 24 के तहत शक्तियों का प्रयोग करते हुए उपायुक्त एवं जिला निर्वाचन अधिकारी शरणदीप कौर बराड़ ने खण्ड रानियां की ग्राम पंचायतों के सरपंचों/पंचों के निर्वाचन के संबंध में विभिन्न गांवों में रिटर्निंग अधिकारी सहायक रिटर्निंग अधिकारी मनोनीत किये हैं। रानियां खण्ड के पंचों सरपंचों का चुनाव दूसरे चरण में 17 जनवरी को किया जाएगा तथा पंचों सरपंचों के मतों की गिनती भी मतदान समाप्ति के तुरंत बाद की जाएगी। उन्होंने बताया कि खण्ड रानियां के गांवों के पंचों सरपंचों के नामांकन पत्र 30 दिसम्बर से 4 जनवरी तक भरे जाएंगे तथा नामांकन पत्रों की जांच 5 जनवरी को सुबह 10 बजे से की जाएगी।
उन्होंने बताया कि नामांकनों की वापसी 7 जनवरी को सांय 3 बजे तक होगी तथा चुनाव लड़ रहे उम्मीदवारों की सूची तैयार करने के बाद चुनाव चिह्न आबंटित किये जाएंगे। उन्होंने बताया कि रानियां खण्ड के गांव बणी, थेड़ शहीदांवाली के चुनाव के लिए डा. अमरजीत सिहाग सहायक प्राध्यापक राजकीय महाविद्यालय मिठीसुरेरा को रिटर्निंग अधिकारी नियुक्त किया गया है। इसी प्रकार नथौर, बचेर, सेनपाल, कोठा सेनपाल के चुनाव के लिए मंजीत कुमार सहायक प्राध्यापक राजकीय कॉलेज मिठीसुरेरा को रिटर्निंग अधिकारी नियुक्त किया है।
डीसी ने ऐलनाबाद खंड की ग्राम पंचायतों के सरपंचों/पंचों के निर्वाचन के संबंध में विभिन्न गांवों में रिटर्निंग अधिकारी सहायक रिटर्निंग अधिकारी मनोनीत किये हैं। उन्होंने बताया कि ऐलनाबाद खण्ड के पंचों सरपंचों का चुनाव दूसरे चरण में 17 जनवरी को 7.30 बजे से 4 बजे तक किया जाएगा तथा पंचों सरपंचों के मतों की गिनती भी मतदान समाप्ति के तुरंत बाद की जाएगी।
उन्होंने बताया कि खण्ड ऐलनाबाद के गांवों के पंचों सरपंचों के नामांकन पत्र 30 दिसम्बर से 4 जनवरी तक प्रात: 10 बजे से सांय तीन बजे तक भरे जाएंगे तथा नामांकन पत्रों की जांच 5 जनवरी को सुबह 10 बजे से की जाएगी।
hin_Deva hin_Deva awa_Deva hin_Deva hin_Deva hin_Deva hin_Deva